2021. gada Noteikumi Nr.

Rīgā (prot. Nr.  . §)

**Grozījumi Ministru kabineta 2020. gada 19. marta noteikumos Nr. 149 "Noteikumi par apgrozāmo līdzekļu aizdevumiem saimnieciskās darbības veicējiem, kuru darbību ietekmējusi Covid-19 izplatība"**

Izdoti saskaņā ar

[Attīstības finanšu institūcijas likuma](https://m.likumi.lv/ta/id/270323-attistibas-finansu-institucijas-likums)

[12. panta](https://m.likumi.lv/ta/id/270323-attistibas-finansu-institucijas-likums#p12) ceturto daļu

1. Izdarīt Ministru kabineta 2020. gada 19. marta noteikumos Nr. 149 "Noteikumi par apgrozāmo līdzekļu aizdevumiem saimnieciskās darbības veicējiem, kuru darbību ietekmējusi Covid-19 izplatība"(Latvijas Vēstnesis, 2020, 57A., 60A., 248 nr.) šādus grozījumus:

* 1. aizstāt 9.punkta ievaddaļā skaitli “1 000 000” ar skaitli “1 500 000”;
  2. aizstāt 10. punktā vārdu "trīs" ar vārdu "četri";
  3. aizstāt 11. punktā skaitli "18" ar skaitli "24";
  4. aizstāt 17. punktā vārdu "pieciem" ar vārdu "sešiem";
  5. papildināt III nodaļu ar 21.2 punktu šādā redakcijā:

“21.2 Atbalstu nepiešķir, ja saimnieciskās darbības veicējam saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju ir nodokļu vai nodevu parādi, tai skaitā valsts sociālās apdrošināšanas obligāto iemaksu parāds, kas kopsummā pārsniedz 1000 *euro* un tam nav piešķirts samaksas termiņa pagarinājums, nav noslēgts vienošanās līgums vai Valsts ieņēmumu dienests nav pieņēmis lēmumu par nokavēto nodokļu maksājumu labprātīgu izpildi. Nosacījumu pārbauda līdz aizdevuma izsniegšanas uzsākšanai.”;

* 1. izteikt 33. punktu šādā redakcijā:

“33. Sabiedrība "Altum" publicē savā tīmekļvietnē to saimnieciskās darbības veicēju, kuri šo noteikumu ietvaros ir saņēmuši aizdevumu, sarakstu, kurā norāda saimnieciskās darbības veicējam piešķirtā aizdevuma apmēru.”;

* 1. Izteikt 35.punktu šādā redakcijā:

“35. Finanšu ministrija, pamatojoties uz sabiedrības "Altum" iesniegto informāciju, līdz Eiropas Komisijas 2020. gada 19. marta paziņojumā "Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā" (C(2020)1863) noteiktajam termiņam informē Eiropas Komisiju par šo pasākumu, kas tiek īstenots saskaņā ar Pagaidu regulējumu valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā, kā arī iesniedz Eiropas Komisijā ikgadējo pārskatu par sniegto atbalstu.”;

* 1. Izteikt 36.1.apakšpunktu šādā redakcijā:

“36.1. atbilstoši šo noteikumu 5.1. apakšpunktam – ievērojot Eiropas Komisijas 2020. gada 19. marta paziņojumā "Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā" (C(2020)1863) noteikto atbalsta sniegšanas termiņu;”.

2. Noteikumi stājas spēkā ar dienu, kad stājas spēkā Eiropas Komisijas lēmums par komercdarbības atbalsta saderību ar Eiropas Savienības iekšējo tirgu.

3. Ekonomikas ministrija pēc tam, kad Eiropas Komisija pieņēmusi lēmumu par komercdarbības atbalsta saderību ar Eiropas Savienības iekšējo tirgu, nosūta attiecīgu paziņojumu publicēšanai oficiālajā izdevumā "Latvijas Vēstnesis".

Ministru prezidents A. K. Kariņš

Ekonomikas ministrs J. Vitenbergs

Iesniedzējs:

Ekonomikas ministrs J.Vitenbergs

Vīza:

Valsts sekretārs E.Valantis